Законодавците ја отфрлија мерката за прекин на финансирањето на мисијата во Либија
„Нејасна порака“ порака за Гадафи, вели Белата куќа
Американскиот Претставнички дом под контрола на републиканците отфрли две спротивни мерки кои се однесуваат на воената улога на САД во Либија, што беа причина за лутина кај многумина во Конгресот. Законодавците во петок гласаа против две резолуции – едната за авторизирање на тековната американска воена акција во Либија и друга за прекин на финансирањето на американската армиска операција во таа земја. Претставничкиот дом гласаше против авторизирањето со 295 спрема 123. Гласањето нема моментално влијание на американската улога во операцијата предводена од НАТО во Либија, но претставува директна критика на Претседателот Барак Обама. Резолуцијата за финансирање беше отфрлена подоцна, со 238 спрема 180 гласови. Мерката ќе дозволеше ангажирање на американските сили само во акции што не се непријателски во кампањата против силите на либискиот лидер Моамар Гадафи. Тие акции би опфатиле потрага и спасување, разузнавање, набљудување и полнење на гориво. Портпаролот на Белата куќа Џеј Карни изрази разочараност. На новинарите тој им кажа дека ова не е време за испраќање „нејасна порака“ за Гадафи. И републиканците и демократите му се лути на претседателот што не барал конгресна авторизација за интервенција во Либија.